ΓΡΑΠΤΗ ΕΡΩΤΗΣΗ E-3924/02

υποβολή: Olivier Dupuis (NI) προς την Επιτροπή

(14 Ιανουαρίου 2003)

Θέμα: Θάνατος του Τσετσένου Salman Raduyev σε σοβιετική φυλακή

Την Κυριακή 15 Δεκεμβρίου 2002 το ρωσικό Υπουργείο Δικαιοσύνης έδωσε την είδηση ότι ο 35χρονος Salman Raduyev — ο πρώτος Τσετσένος ηγέτης που συνελήφθη, προσήχθη σε δίκη και καταδικάστηκε σε

ισόβια κάθειρξη για τη σύλληψη ομήρων το 2001 στο Kisljar — απεβίωσε την 14η Δεκεμβρίου 2002 στο αναρρωτήριο των σιβηριανών φυλακών, των επονομαζόμενων του λευκού κύκνου, στην πόλη Solikamsk (διοικητική περιφέρεια Perm), ύστερα από πολυήμερη επιθανάτια αγωνία λόγω εσωτερικής αιμορραγίας την οποία προξένησαν — σύμφωνα με ρωσικές πηγές — παλαιά τραύματα από μάχες, τα οποία ποτέ δεν επουλώθηκαν τελείως.

Τη Δευτέρα 16 Δεκεμβρίου 2002, η γερμανική εφημερίδα Sueddeutsche Zeitung, αναδημοσιεύοντας άρθρο της εφημερίδας της Μόσχας Kommersant, αναφέρει ανώνυμες δηλώσεις από το προσωπικό των φυλακών σύμφωνα με τις οποίες ο Raduyev, κατά τα λεγόμενα του συντρόφου του στο κελί, ποδοπατήθηκε μέχρι θανάτου όταν αρνήθηκε ναποστεί αιφνιδιαστική σωματική έρευνα από τους φύλακες. Ο Salman Raduyev ήταν ένας από τους μάρτυρες οι δηλώσεις του οποίου χρησιμοποιήθηκαν για να στηρίξει το ρωσικό Υπουργείο Δικαιοσύνης το αίτημά του προς τη Δανία και τη Μεγάλη Βρετανία για τη σύλληψη και έκδοση του Akhmed Zakaiev. Φέρεται ότι ο Raduyev allegedly ισχυρίσθηκε ότι ο Zakaiev είχε λάβει προσωπικά μέρος σε απαγωγές προσώπων και άλλες τρομοκρατικές ενέργειες. Στο ίδιο άρθρο, η Kommersant προβαίνει σε ερμηνεία των γεγονότων σύμφωνα με την οποία ο Raduyevποχρεώθηκε να προβεί σε δηλώσεις εις βάρος του Zakaiev προτού θανατωθεί.

Είναι η Επιτροπή ενήμερη όσον αφορά τα ανωτέρω στοιχεία· Σε καταφατική περίπτωση, με ποιον τρόπο αντέδρασε· Ποια επίσημα μέτρα προτίθεται να λάβει η Επιτροπή για να διαλευκανθούν οι πραγματικές συνθήκες του θανάτου του Raduyev; Ποια είναι η γενικότερη εκτίμηση της Επιτροπής σε ό,τι αφορά την ικανότητα του ρωσικού κράτους να εκπληρώνει τιςποχρεώσεις του ως κράτους δικαίου·

Απάντηση του κ. Patten εξ ονόματος της Επιτροπής

(5 Φεβρουαρίου 2003)

Η Επιτροπή είναι εν γνώσει του γεγονότος του θανάτου του Τσετσένου Salman Raduyev στη φυλακή της πόλης Solikamsk, τον παρελθόντα Δεκέμβριο. Γνωρίζει επίσης ορισμένες φήμες σχετικά με τις συνθήκες θανάτου του κ. Raduyev και ελπίζει ότι αυτές θα ερευνηθούν άμεσα, ανεξάρτητα και αμερόληπτα. Η Επιτροπή ζητεί να διαβιβαστούν όλοι οι σχετικοί ισχυρισμοί στις αρμόδιες ρωσικές αρχές, περιλαμβανομένου και του διαμεσολαβητή της Ντούμα για τα ανθρώπινα δικαιώματα, κ. Mironov, ώστε να διερευνηθούν. Τα συμπεράσματα της έρευνας αυτής πρέπει βεβαίως να δημοσιοποιηθούν. Η Επιτροπή θα παρακολουθεί από κοντά τις εξελίξεις στο θέμα.

Η Επιτροπήπογραμμίζει ότι η εφαρμογή κοινών αξιών στους τομείς της δημοκρατίας και των ανθρωπίνων δικαιωμάτων στηρίζει τη συμφωνία εταιρικής σχέσης και συνεργασίας που έχει συναφθεί μεταξύ ΕΕ και Ρωσίας και αποτελεί βασικό στοιχείο της εταιρικής σχέσης ΕΕ-Ρωσίας. Κατά συνέπεια, η Επιτροπή θα εξακολουθεί να εγείρει το θέμα του σεβασμού των ανθρωπίνων δικαιωμάτων στο πλαίσιο του διμερούς πολιτικού διαλόγου που διεξάγει η ΕΕ με τη Ρωσική Ομοσπονδία.

Υπενθυμίζεται επίσης ότι η Επιτροπή προωθεί τον σεβασμό των ανθρωπίνων δικαιωμάτων και της δημοκρατίας στη Ρωσία μέσω ορισμένων έργων που χρηματοδοτούνται στο πλαίσιο της Ευρωπαϊκής Πρωτοβουλίας για τη Δημοκρατία και τα Ανθρώπινα Δικαιώματα. Οι δραστηριότητες αυτέςλοποιούνται σε συνεργασία με την κοινωνία των πολιτών και με διεθνείς οργανισμούς, όπως για παράδειγμα το Συμβούλιο της Ευρώπης. Το πρόγραμμα Tacis δραστηριοποιείται επίσης στον τομέα αυτό.